google/wiki40b huggingface dataset:
Sami Kapanen

Klubová kariéra

Sami Kapanen bol draftovaný v roku 1995. Vybral si ho klub Hartford Whalers z 87. miesta. Počas jeho prvej sezóny v roku 1995-96 odohral za Hartford 35 zápasov. Po sezóne 1996-97 sa klub Whalers premiestnil do Raleigh a zmenil názov na Carolina Hurricanes. Kapanen za Hurricanes odohral necelých 6 sezón, počas ktorých sa mu 5-krát podarilo prekonať hranicu 20 gólov.

Prestup do Philadelphie

7. februára 2003 ho vymenili do Philadeplhie Flyers. Sem putoval spoločne s Ryanom Bastom za českého útočníka Pavla Brendla a Bruna St. Jacquesa. Počas prvej sezóny odohral za Flyers 28 zápasov, v ktorých si pripísal 13 bodov. Flyers sa v roku 2004 darilo, klub sa dostal až do Finále konferencie play-off, kde ale klub podľahol neskoršiemu víťazovi Tampe Bay Lighting. Počas nasledujúcej sezóny bol v NHL lockout, počas ktorého Kapanen hral za klub KalPa v druhej fínskej lige.
V roku 2007 získal Gene Hart Award. Vo februári 2007 predĺžil zmluvu s Flyers na ďalšie 2 sezóny. Nosí číslo 24 a je asistentom kapitána. Po slabej sezóne v drese Flyers prestúpil do tímu najvyššej fínskej SM ligy Kalpa.

Reprezentácia

Kapanen reprezentuje Fínsko už od juniorských kategórií. Reprezentoval Fínsko na Majstrovstvách Európy juniorov v roku 1991 a na Majstrovstvách sveta juniorov v rokoch 1992 a 1993.
Bánovce nad Ondavou

Polohopis

Obec leží uprostred Východoslovenskej nížiny, pri sútoku Tople a Ondavy, v juhozápadnej časti Pozdišovskej pahorkatiny medzi mestami Trebišov a Michalovce. Bánovce nad Ondavou sú na vyvýšenine, nížinná časť je pokrytá sprašovými uloženinami, na pahorkatine má čiernozemné, miestami slané pôdy.
V katastrálnom území sa nachádza v nižších vrstvách zemný plyn a od 20 do 100 m n. m. sa nachádzajú zvodnené horizonty artézskej vody výbornej kvality.
Zjavenie Jána

Zjavenie Jána (iné názvy: Zjavenie apoštola Jána, Zjavenie svätého Jána, Jánova Apokalypsa/Jánova apokalypsa, Jánovo zjavenie, (zriedkavo) Zjavenie Jána Teológa, apokalypsa, Apokalypsa; z gr. ἀποκάλυψις: ἀπο- apo- = od a κάλυψις kalipsis = prikrývka, spolu doslovne odkrytie; skratka Zjv alebo Zj alebo Zjav) je posledná z 27 kníh Nového zákona. Je jedinou novozákonnou prorockou knihou.

Autorstvo

Názov knihy naznačuje, že jej pravdepodobným autorom bol apoštol Ján, ktorý ako jediný z dvanástich apoštolov zomrel prirodzenou smrťou a ako posledný z nich. V samotnej knihe však autor sám seba pomenováva iba Ján a udáva, že počas zjavenia bol v exile na ostrove Patmos, takže sa o ňom hovorí aj ako o Jánovi z Patmu.
Peter Baco

Ocenenia

V roku 1998 mu prezident Michal Kováč prepožičal štátne vyznamenanie Rad Ľudovíta Štúra I. triedy.
Slovenské národné hokejové mužstvo na MS 2005

Toto je zostava slovenskej hokejovej reprezentácie, ktorá sa umiestnila na 5. mieste na Majstrovstvách sveta v ľadovom hokeji 2005. Trénermi tohto výberu boli František Hossa, Ľubomír Pokovič a Róbert Švehla.

Výsledky Slovenska na MS 2005

Pri zápasoch Slovenska na MS 2005 je uvedený počet vzájomných stretnutí s daným súperom v histórii majstrovstiev sveta v ľadovom hokeji.
Les Forges (Deux-Sèvres)

Poloha

Obec má rozlohu 10,61 km². Najvyšší bod je položený 197 m n. m. a najnižší bod 154 m n. m.

Obyvateľstvo

Počet obyvateľov obce je 126 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Veľkovojvodstvo

Veľkovojvodstvo je územie podliehajúce veľkovojvodovi. Je to forma monarchie.
Pamiatky černovskej masakry

Pamätné miesto Černovskej masakry

Nachádza sa pri vstupe do Černovej, na dolnom konci ulice A. Hlinku. Na Kultúrnom dome, na ulici Andreja Hlinku 1, je pamätná tabuľa pripomínajuca túto udalosť. V zozname nehnuteľných kultúrnych pamiatok je evidovaná pod č. 10541/1.
49°05′34″S 19°15′31″V

Rodný dom Andrej Hlinku v Černovej

Je domom v ktorom sa narodil Andrej Hlinka v rodine pltníka. Nachádzajú sa v ňom predmety pripomínajúce tohoto významného rodáka z Černovej. Sú to aj: rybársky prút, kňazské rúch a nábytkom medzi ktorým žil.
Ján Čarnogurský daroval pri príležitosti osláv 100. výročia narodenia A. Hlinku jeho posmrtnú masku. Tá bola vyhotovená sochárom Fraňom Štefunkom, podaravaná Karolovi Sidorovi, ktorý ju podaroval otcovi J. Čarnogurského. Kópia sa nachádza v Liptovskom múzeu.< 49°05′32″S 19°15′24″V
Vežový dom (architektúra)

Vežový dom je typ (jednosekciového) izolovaného schodiskového bytového domu s podlažnou výškou 9 a viac podlaží.

Výhody

Vežové domy majú komunikačné jadro umiestnené v centrálnej polohe, alebo jeho poloha je na severnej fasáde domu. Komunikačné jadro je tvorené schodiskovými ramenami a jedným alebo viacerými výťahmi. Komunikačné jadro zabezpečuje dobrý prístup k jednotlivým bytovým jednotkám. Dispozičné riešenie vežového domu má zväčša výhody z hľadiska dobrej orientácie, dispozičnej variability, vetrania a insolácie.
Július Psotka starší

Životopis

Študoval na Štátnom maďarskom kráľovskom katolíckom gymnáziu v Banskej Bystrici. Námorný kapitán v 1. svetovej vojne, vedúci inžinier železiarní v Podbrezovej (od roku 1919). V rokoch 1937 až 1939 žil v Příbrami - Březových horách, kde pôsobil ako technický komisár. Neskôr žil v Bratislave.
Alexander Márkus

Životopis

Študoval na evanjelickom lýceu v Banskej Štiavnici, evanjelickom kolégiu v Prešove a na univerzite v Halle. Od roku 1861 profesor, 1863 riaditeľ na evanjelickom gymnáziu v Banskej Bystrici.
Študoval rastlinstvo banskobystrického okolia, najmä Harmaneckého vrchu, Majerovej skaly a Krížnej. Zaoberal sa štúdiom cievnatých rastlín, ale najmä rias. Jeho zbery (1860-1867) ako súčasť historického herbára Augusta Junkera sú v zbierkach Stredoslovenského múzea v Banskej Bystrici. Jeho poznámky posmrtne vydal Fridrich Haszlinsky.
Chailland

Poloha

Obec má rozlohu 35,86 km². Najvyšší bod je položený 181 m n. m. a najnižší bod 79 m n. m.

Obyvateľstvo

Počet obyvateľov obce je 1 167 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žít jednou spolu

Žít jednou spolu (slov. Žiť raz spolu) je krátky optimistický román z 1. svetovej vojny, ktorý napísala česká spisovateľka Jarmila Loukotková v roku 1988. Je to príbeh o láske s kriminálnou zápletkou.

Dej

Hospodár ovdovel. Na statku s ním zostali dve dcéry a paholok. Mŕtvu ženu všetci ľutovali, pretože umrela po ťažkej chorobe, ale všetci si vydýchli, pretože bola tvrdá a krutá. Zvlášť na staršiu dcéru, pretože tušila, že medzi ňou a paholkom vznikne láska.
Medzi oboma mladými ľuďmi láska skutočne je, ale začínajúce šťastie je zmarené intrigami, ktoré proti paholkovi vymysleli dve priateľky, Zrzka a vdova. Nahovorili mu, že s vdovou čaká dieťa a že si ju preto musí vziať. Paholok sa cíti v pasci, ale lesť včas rozpoznal. Zistil, že otcom dieťaťa je mäsiar z Vŕšku, ktorý odmieta niesť zodpovednosť.
Paholok si s ním chce rozumne prehovoriť, ale ho nájde mŕtveho. Zľakne sa, pretože s ním mal niekoľkokrát nepríjemné výstupy, vina by určite padla na neho, preto utečie preč videný niekoľkými ľudmi. Od tej doby paholka nikto nevidel.
Ľudia veria tomu, že paholok mäsiara zabil, len hospodár a jeho dve dcéry vedia, že je nevinný.
Ubehlo sedem rokov a medzitým prišla vojna.
Vdova zomrela a na svete zostal len jej chlapček. Chlapca si vzala hospodárova rodina.
Zrzka sa konečne vydala a keď jej dcéra ochorela, priznala celú pravdu.
Vypátrali tiež vraha mäsiara z Vŕšku. Bol ním jeho brat a zabil ho z majetkových dôvodov.
Jedného dňa hospodár a jeho dve dcéry začuli krik a podľa postavy poznali ich strateného paholka. Zbehol z vojny a vojaci sa ho snažili chytiť, ale na statku paholok našiel úkryt.
Boli zase spolu.
VSŽ Košice v sezóne 1987/1988

Herný systém

17 európskych šampiónov sa stretli v spoločnej nadnárodnej súťaži. Súťaž sa hrala na 3.kolá, kvalifikáciu a finálovú skupinu. V kvalifikácii sa stretli majstri Bulharska a Rumunska. Víťaz postúpil do 1.kola, kde hralo 7 ďalších európskych majstrov.(Francúzsko, Veľká Británia, Holandsko, Nórsko, Juhoslávia, Nemecká demokratická republika, Taliansko).

V druhom kole sa víťazi 1.kola stretli s majstrami ďalších 4 krajín, Švajčiarska, Poľska, Fínska a Rakúska.

V Treťom kole sa postupujúci z druhého kola stretli s víťami národných lig Nemecká spolková republika, československa, Švédska a Sovietskeho zväzu.

V štvrtom kole sa hrala Finálová Tabuľka, kde hrali 4 mužstvá ktorí postúpili z tretieho kola.

Herný systém

Ligu hralo 12 klubov. Najprv sa stretli všetky družstvá dvojkolovo každý s každým, čiže odohrali 22 zápasov (1 vonku a 1 doma). Po úvodnej časti sa potom podľa poradia v tabuľke stretli párne družstvá s nepárnymi. Výsledky prvých 22. kôl sa započítavali. Po základnej časti nasledovalo klasické play-off (štvrťfinále, semifinále, zápasy o 3. miesto a finále na 3 víťazné zápasy, zápasy o 5. a 7. miesto na 2 víťazné zápasy). V play-off sa pri nerozhodnom výsledku predlžovalo na 3 x 5 minút; ak sa nerozhodlo, nasledovali samostatné nájazdy. V prvej sérii strieľali piati hráči z každého družstva; ak nerozhodla, pokračovalo sa sériami po jednom z každého družstva až do rozhodnutia.

Štatistiky hráčov

Zdroj: Eliteprospects

Herný systém

Turnaj o Pohár oslobodenia hralo 12 klubov v 3 skupinách po 4 tímoch, kde každý s každým odohral 1 zápas vonku a 1 zápas doma. Víťazi skupín hrali finálovu skupinu, kde každý s každým opäť odohral 1 zápas vonku a 1 zápas doma.
Landogne

Poloha

Obec má rozlohu 17,37 km². Najvyšší bod je položený 715 m n. m. a najnižší bod 540 m n. m.

Obyvateľstvo

Počet obyvateľov obce je 222 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Urdens

Poloha

Obec má rozlohu 7,77 km². Najvyšší bod je položený 202 m n. m. a najnižší bod 87 m n. m.

Obyvateľstvo

Počet obyvateľov obce je 238 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Štátny znak Dominikánskej republiky

Štátny znak Dominikánskej republiky – Jeho štít opakuje obraz vlajky, navyše sú na ňom položené dva dvojice zkrížených vlajok, dva zkrížené kopie, uprostred je biblia otvorená na evanieliu sv. Jána (kap.1), nad ňou je žltý kríž, symbolizujúci oslobodenie od otroctva. Štít obopínajú dva zelené ratolesti, vavrínová a palmová, zviazané stuhou v národných farbách. Pod štítom je na červenej stužke nápis REPÚBLICA DOMINICANA, nad ním na modrej stužke štátna devíza DIOS, PATRIA, LIBERTAD (Boh, vlast, sloboda). Tento štátny znak je z roku 1844.
Theoboulé (matka Myrtila)

Theoboulé (iné názvy: Theobúlé, Theobula; starogr. Θεοβούλη – Theoboulé/iný prepis Theobúlé) je v gréckej mytológii matka Myrtila, vozataja élidského kráľa Oinomaa.
Antický autor Hyginus uvádza, že Theoboulé a boh Hermes boli rodičmi Myrtila, vozataja Oinomaa, kráľa élidskej Pisy. Zo schólia k antickému dielu Argonautica od Apollónia Rodského poznáme aj inú verziu, podľa ktorej, matkou Myrtila bola Amazonka Myrto,
Európsky letný čas

Európsky letný čas (v angl. European Summer Time) je letný čas používaný v Európe. Je to obdobie, počas ktorého je čas posunutý o jednu hodinu napred voči oficiálnemu času používanému počas zvyšku roka.
Tento posun sa praktizuje vo všetkých krajinách Európy okrem Islandu, kde sa používa UTC počas celého roka. Od roku 2011 prestalo používať letný čas na svojom území aj Rusko.
Od 80. rokov 20. storočia koordinuje Európska únia spoločný dátum a čas pre začiatok a koniec letného času v členských štátoch EÚ. Na Slovensku sa zosúladil letný čas so smernicami Európskeho parlamentu v roku 1996, keď letný čas trvá sedem mesiacov. Do tohoto roku trval na Slovensku letný čas šesť mesiacov . Obdobie trvá každý rok od 01:00 UTC poslednej marcovej nedele do 01:00 UTC poslednej októbrovej nedele.

Terminológia

V časovom pásme UTC+1 je toto obdobie známe ako stredoeurópsky čas (SEČ). Stredoeurópsky letný čas (SELČ) na rozdiel od stredoeurópskeho času platného po zvyšok roka je rovný UTC+2.
V Spojenom kráľovstve je toto obdobie známe ako britský letný čas (v angl. British Summer Time, BST), zatiaľ čo lokálny čas počas zvyšku roka sa zvyčajne označuje ako greenwichský stredný čas (v angl. Greenwich Meridian Time, GMT).
Peterov princíp

Peterov princíp je zásada, podľa ktorej sú zamestnanci organizácie povyšovaní do vyšších pozícií na základe výkonu a zásluh, ktoré podali počas pôsobenia v pozícii nižšej. Neexistuje žiadny vzťah medzi kvalitou výkonu, podaného na nižšej pozícii, a schopnosťou plniť často diametrálne odlišné požiadavky, ktoré sú späté s pozíciou vyššou. Býva potom iba otázkou času, kedy bude pomerne úspešný pracovník  povýšený do funkcie, na plnenie ktorej mu jeho schopnosti a zručnosti stačiť nebudú. Každý zamestnanec má teda šancu, že na určitom stupni kariérneho rastu dosiahne svoju „úroveň nekompetentnosti“. A tak funkčnosť organizácie v skutočnosti závisí od výkonu masy tých, ktorí nie sú povyšovaní. Toto pravidlo formulovali Laurence J. Peter a Raymond Hull v knihe Peterov princíp s podtitulom Užitočná veda hierarchológia, ktorá vyšla v roku 1968
.

Charakteristika

Autori Peterovho princípu dospeli k presvedčeniu, že „zamestnanci majú tendenciu postupovať v kariére na úroveň ich nekompetentnosti“. To znamená, že nadobúdajú zodpovednosť a autoritu dovtedy, kým neprestanú svoje úlohy plniť efektívne. Na tej úrovni potom zotrvávajú, pretože si kvôli neschopnosti plniť aktuálne úlohy nezaslúžia ďalšie povýšenie. Dôsledkom tohto procesu je postupné obsadenie všetkých pozícií v organizácii nekompetentnými zamestnancami. Z uvedeného vyplýva, že pracovné úlohy sú de facto plnené len zamestnancami, ktorí za svoje zásluhy neboli povýšení. Tí obvykle nachádzajú spôsoby, ako nepatrne manipulovať s ich nadriadenými, aby obmedzili prípadné škody, spôsobené nesprávnym riadením.
Kritériom neschopnosti nemusí byť nevyhnutne komplikovanosť operácií, ktoré sa na vyšších úrovniach v hierarchii organizácie majú vykonávať. Nová pozícia však môže postulovať odlišné zručnosti. Napr. expert v oblasti informačných technológií môže byť špičkou vo svojej špecializácii, no po povýšení na projektového manažéra mu v úspešnom vedení tímu, ktorý mu bol pridelený, môže prekážať absencia emočnej inteligencie.

Riešenia

Existujú metódy, ktorými môžu organizácie zmierniť riziká, spojené s Peterovým princípom. Jedným zo spôsobov je povyšovanie zamestnancov na základe výkonu, podaného za vopred stanovený čas. Iným je odmeňovanie zamestnanca za dobre vykonanú prácu nie na základe povýšenia, ale napr. zvýšením platu, pričom jeho miesto v hierarchii organizácie zostane nezmenené. Vyhnúť sa dosiahnutiu „úrovne nekompetentnosti“ je možné i tým, že zamestnanec sa ešte pred povýšením podrobí špeciálnemu tréningu, ktorý uňho preverí schopnosti, vyžadované na ďalšom stupni pyramídy organizácie. Riešením eliminácie rizík, spojených s Peterovým princípom, je v neposlednom rade aj dočasné pridelenie zamestnanca na výkon práce. Krátkodobý pracovný pomer umožňuje plniť pracovné úlohy osobou s primeranými zručnosťami a referenciami, ktorá je za svoj výkon odmenená mzdou a nie kariérnym postupom.
Kaukón (syn Lykaóna)

Kaukón (starogr. Καύκων – Kaukón) je v gréckej mytológii syn arkádskeho kráľa Lykaóna.
Kaukón bol jedným z pädesiatich synov Lykaóna, ktorých mal so svojimi manželkami, alebo družkami. Lykaón vládol v arkádskom meste Lykosúry. Antický autor Apollodoros uvádza, že keď Lykaón a jeho synovia prekročili všetky medze pýchy a bezbožnosti, navštívil ich v podobe obyčajného pocestného najvyšší boh Zeus, aby sa sám presvedčil o ich vine. Lykaón ho pozval na večeru a predložil mu jedlo z upečeného človeka. Zeus to ale poznal skôr, ako začal jesť a okamžite ich potrestal. Lykaóna a jeho synov na mieste pozabíjal bleskami. Zomreli všetci okrem najmladšieho Nyktima, ktorý v poslednej chvíli chytil Dia za ruku a jeho hnev tak utíšil.
Pausanias, ktorý v druhom storočí navštívil élidské mesto Lepreos zaznamenal, že videl hrobku Kaukóna, na ktorej stála socha muža držiaca lýru.
Bathory (film)

Obsadenie

Na konci januára 2006 bola vyhlásená ako predstaviteľka Báthoriovej holandská herečka Famke Janssen a do médií sa dostali jej fotky s Jakubiskom. Jej prvé účinkovanie bolo naplánované na 6. marca 2006. Zatiaľ boli nakrúcané iné časti filmu (v ktorých neúčinkovala). Okolo 8. marca 2006 vyhlásili tlačové agentúry, že Janssenovú nahradila anglická herečka Anna Frielová.
A-105 (SA-10)

Ciele misie

Priebeh misie bol rovnaký, ako pri predchádzajúcich misiách A-103 a A-104. Hlavný cieľ bol opäť vynesenie satelitu Pegasus, preverenie navádzacieho systému rakety Saturn I a test vybavenia pre budúce lety s posádkou programu Apollo. Raketa Saturn I mala sériové číslo SA-10, maketa Apollo BP-9A a satelit mal označenie Pegasus C (niekedy Pegasus 3).

Priebeh letu

Štart sa konal 30. júla 1965 o 13:00 UTC na odpaľovacej rampe 37B na Cape Canaveral Air Force Station. Rovnako ako pri predchádzajúcej misii A-104 sa ani tentoraz nevyskytli problémy a štart iba zámerne meškal o 30 minút, kvôli synchronizácii so štartovacím oknom. Samotný štart prebehol bez problémov a po približne jedenástich minútach bol náklad na obežnej dráhe. Plánovaná životnosť Pegasu C bola 720 dní. Prístroje satelitu boli vypnuté 4. augusta 1968 a o rok neskôr vstúpil spoločne s prvým stupňom do atmosféry.
Lauraët

Poloha

Obec má rozlohu 12,71 km². Najvyšší bod je položený 177 m n. m. a najnižší bod 88 m n. m.

Obyvateľstvo

Počet obyvateľov obce je 251 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pražského povstání (stanica pražského metra)

Charakteristika stanice

Stanica je hĺbená, postavená v otvorenej jame, zastrešená prefabrikovanými nosníkmi. Je 275,3 metrov dlhá a nachádza sa 8 m pod zemou. Nástupište je podopierané dvoma stĺpmi, ktoré sú umiestnené pri výstupe zo stanice - podopierajú totiž kolektor inžinierskych sietí. Z nástupišťa von vedie jedno pevné schodisko do podzemného vestibulu, ktorý má niekoľko ďalších výstupov priamo na povrch, na námestie Hrdinov a k ulici Na Pankráci. Za stanicou smerom ku stanici Háje je slepá koľaj (tzv. jaskyňa), ktorá slúži ako odstavná koľaj. Smerom ku stanici Vyšehrad je zriadená koľajová spojka umožňujúca obrat vlakov idúcich z obidvoch smerov. Obkladom stanice sú rôzne mramorové dosky - tmavo šedé a biele. Stanica bola postavená v rokoch 1969 - 1974 za cenu 110,4 miliónov Kčs.
Bolleville (Seine-Maritime)

Poloha

Obec má rozlohu 9,73 km². Najvyšší bod je položený 153 m n. m. a najnižší bod 128 m n. m.

Obyvateľstvo

Počet obyvateľov obce je 523 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Lessák

Juraj Lessák alebo Juraj Lešák (žil v 18. stor.) bol slovenský pedagóg.
Autor prvej slovenskej matematickej príručky. Pôsobil ako učiteľ vo Svätom Juri, ďalšie životopisné údaje nie sú o ňom známe. Svoje dielo napísal pre široké vrstvy obyvateľstva v češtine-bibličtine, ale jednoznačne pre Slovákov, ako to vyplýva z dlhého, no výstižného titulu: „Uměnj počtu, to gest: Tak snadny spůsob, že gedenkaždý, který čjtati a máličko pjsati wj, zde z wyswětlených regul a přjkladůw w krátkém čase arithmetiku, nebožto kumsst počtowánj se navčiti může, skrze ... w slowensky gazyk a w neylepssj pořádek uweděný ...“ (260-stránkové dielo vyšlo v Bratislave v tlačiarni Františka Augustína Patzka v roku 1775.)
Laffrey

Poloha

Obec má rozlohu 6,72 km². Najvyšší bod je položený 1 262 m n. m. a najnižší bod 680 m n. m.

Obyvateľstvo

Počet obyvateľov obce je 370 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Miklušica

Športová kariéra

Svoju športovú kariéru začal v klube Lokomotíva Bratislava (1957 – 1958), pokračoval v Dukle Pardubice (1958 – 1960). Z Pardubíc sa vrátil do Lokomotívy Bratislava (1961), no už v nasledujúcom roku prešiel do sekcie dráhovej cyklistiky nového oddielu Inter Bratislava, ktorý založil Kamil Haťapka. V Interi sa jeho trénerom stal priekopník slovenskej cyklistiky Karol Menschy, ktorý dráhovú sekciu v Interi zakladal.
Arvieux

Poloha

Arvieux má rozlohu 72,62 km². Najvyšší bod je položený 2 905 m n. m. a najnižší bod 1 138 m n. m.

Obyvateľstvo

Arvieux má 368 obyvateľov (2009).
Graf vývoja obyvateľstva:
Zdroje: INSEE
Franz Ferdinand (album)

Kritika

Album Franz Ferdinand získal univerzálny ohlas kritiky, keď obdržal 87 zo 100 bodov na stránke agregátora recenzií Metacritic, označujúc "univerzálny ohlas", založený na 31 recenziách. Simon Fernand z BBC Music napísal, že album Franz Ferdinand "nemusí byť zvlášť dlhý album, ale je to majstrovský kúsok funky, punky, suave cool od prvej skladby až po poslednú." Anthony Thornton z časopisu NME citoval skupinu Franz Ferdinand ako posledný akt v línii art school rockových skupín s "absolútnym presvedčením, že rock 'n' roll je viac ako možnosť kariéry" a chválil album ako "posledný a najopojnejší príklad nádherného posúvania smerom hore medzi škaredými doskami relácie Pop Idol, nu metalom a Britmi opičiacimi sa po amerických skupinách." Heather Phares z AllMusic povedal, že album Franz Ferdinand "končí tým, že odmeňuje rôznymi spôsobmi narozdiel od predchádzajúcej práce a je zjavné, že sú jednou z najzaujímavejších skupín, ktorá vyšla z garage rock/post-punk revivalu." Robert Christgau z časopisu The Village Voice udelil albumu trojhviezdičkové čestné uznanie a vtipkoval o skupine: "Dostatočne mladí len pracovať, keď potrebujú peniaze, za hudobnú tradíciu stojí bojovať".
Album Franz Ferdinand je obsiahnutý v knihe 1001 Albums You Must Hear Before You Die a bol umiestnený na čísle 2 v Zozname najlepších albumov roka 2004 časopisu Planet Sound. Časopis Clash umiestnil album Franz Ferdinand na čísle 14 vo svojom zozname top albumov rokov 2004-09. Internetový časopis Pitchfork umiestnil album Franz Ferdinand mieste 101 vo svojom zozname top 200 albumov nultých rokov.

Propagácia

Album Franz Ferdinand mal pozitívny komerčný výkon. Album vstúpil do albumových rebríčkov Spojeného kráľovstva vo februári 2004 na čísle 3 a na čísle 12 v apríli 2004 do austrálskych albumových rebríčkoch spoločnosti ARIA. Album vstúpil do albumových rebríčkov Billboard 200 26. apríla 2004 a pomaly sa šplhal. V decembri 2004 sa umiestnil na čísle 32.
Saint-Genest-Lachamp

Poloha

Saint-Genest-Lachamp má rozlohu 23,09 km². Najvyšší bod je položený 1 133 m n. m. a najnižší bod 560 m n. m.

Obyvateľstvo

Saint-Genest-Lachamp má 99 obyvateľov (2009).
Graf vývoja obyvateľstva:
Zdroje: INSEE
Šanghajská organizácia spolupráce

Šanghajská organizácia spolupráce (skr. ŠOS, rus. Шанхайская организация сотрудничества (ШОС), čín. 上海合作组织) je regionálna medzinárodná organizácia, ktorá bola založená v roku 2001 (15. júna) predstaviteľmi Číny, Ruska, Kazachstanu, Tadžikistanu, Kirgizska a Uzbekistanu. S výnimkou Uzbekistanu, všetky ostatné členské štáty boli súčasťou organizácie Šanghajská päťka, ktorá bola založená na základe podpisov zmlúv v rokoch 1996 a 1997 medzi Čínou, Kazachstanom, Kirgizskom, Ruskom a Tadžikistanom o posilnení dôvery vo vojenskej oblasti a o znížení ozbrojených síl vo vzájomných pohraničných oblastiach.
Celková rozloha členských krajín je približne 30 000 000 km², t. j. 60 percent územia Eurázie. Celkový počet obyvateľov členských krajín SOŠ je rovný jednej miliarde a 455 miliónom ľudí (rok 2007; štvrtina svetovej populácie). Čínska ekonomika je vo svetovom meradle druhá po tej americkej (v HDP). SOŠ nie je vojenská aliancia (ako napríklad NATO), ani otvoreným bezpečnostným fórom (ako napríklad ASEAN), ale profiluje sa do neutrálnej polohy. Hlavnými cieľmi organizácie boli vyhlásené: posilnenie stability a bezpečnosti v širšom priestore, boj proti terorizmu, separatizmu a extrémizmu, boj proti obchodu s drogami, hospodárska spolupráca, partnerstvá v oblasti energie, vedeckej a kultúrnej spolupráce.
The Calling

Zrod skupiny

Prvý album vydalo hudobné vydavateľstvo RCA Records v roku 2001. Vtedy boli členmi skupiny Sean Woolstenhulme (* 1981, gitara), Billy Mohler (* 1979, bass), Nate Wood (* 1979, bicie). Ich prvý album bol vydaný v lete roku 2001 a dostal názov Camino Palmero. Z neho bol vydaný hit s názvom „Wherever You Will Go“.